ივანე საყვარელიძე
ივანე ვანიჩკა საყვარელიძე (დ. 3 აპრილი, 1921 — გ. 30 მარტი, 2002 ) — ქართველი  მსახიობი, ცნობილი მონადირე. 1947 წლიდან თბილისის მოზარდ მაყურებელთა ქართული თეატრის, ხოლო 1962 წლიდან მარჯანიშვილის თეატრის მსახიობია. გადაღებულია 43 ფილმში, სულ მონაწილეობა აქვს მიღებული 49 სამსახიობო როლში. კინოკარიერა დაიწყო 1960-იან წლებში. მისი პირველი როლი შედგა ფილმში „ტარიელ გოლუა“. აღსანიშნავია ისაკის როლი ფილმში „დათა თუთაშხია“ და მარკშეიდერის როლი ფილმში „ცისფერი მთები ანუ დაუჯერებელი ამბავი“ და სხვა. 1997 წელს გამოჩნდა მოკლემეტრაჟიან მხატვრულ ფილმში „ანარეკლი“.